text: 28 жніўня 1931 году пэдагагічны факультэт БДУ рэарганізаваны ў Беларускі дзяржаўны вышэйшы пэдагагічны інстытут. Яму быў перададзены галоўны корпус БДУ. У 1930-я гады заснаваныя біялягічны, хімічны, фізыка-матэматычны, гістарычны, геаграфічны ды філялягічны факультэты. У гэты ж час навуковая праца значна прыгнечаная сталінскімі рэпрэсіямі. Арыштаваны першы і шэраг наступных рэктараў унівэрсытэту.
  У 1941 годзе з-за пачатку вайны заняткі ва ўнівэрсытэце спыніліся. Адноўленыя толькі ў кастрычніку 1943 году на станцыі Сходня пад Масквой. Бібліятэчны фонд пад час вайны амаль цалкам згублены. Вывезеная толькі дзясятая частка кніг. З вызваленьнем Менску праца ўнівэрсытэту адноўленая. Пачынаецца адбудова і аднаўленьне страчанай матэрыяльна-тэхнічнай базы, паступова набываецца абсталяваньне.
  У 1957 годзе рэктарам БДУ прызначаны Акадэмік АН БССР Антон Мікіфаравіч Сеўчанка. У 1958 годзе ён разьдзяліў фізыка-матэматычны факультэт на два: фізычны ды мэханіка-матэматычны. Пабудаваны новы галоўны корпус БДУ. У 1967 годзе БДУ ўзнагароджаны ордэнам Працоўнага Чырвонага знамені. У 1971 годзе заснаваны НДІ Прыкладных фізычных праблемаў пры БДУ. 1978 год: адчынены НДІ фізыка-хімічных праблемаў. 1986 год: адчынены навукова-дасьледчыцкі інстытут ядзерных праблемаў, дырэктарам якога стаў прафэсар Уладзімер Барышэўскі. 1 верасьня 1989 году быў адчынены філязофска-эканамічны факультэт. З 1996 па 2003 год рэктарам быў Аляксандар Казулін. Ад 21 кастрычніка 2008 году рэктарам унівэрсытэту зьяўляецца прафэсар Сяргей Абламейка. 28 верасня 2017 года ўказам Прэзідэнта Рэспублікі Беларусь А. Д. Кароль прызначаны рэктарам Беларускага дзяржаўнага ўніверсітэта. 9 сакавіка 2015 г. гуманітарны факультэт быў перайменаваны ў факультэт сацыякультурных камунікацыяў.
  
  Адзін з найстарэйшых літаратурных музеяў Беларусі Дзяржаўны літаратурны музей Янкі Купалы заснаваны 25.05.1944 г., адкрыты для наведвальнікаў 20.09.1945 г. Музей збірае, захоўвае, даследуе і інтэрпрэтуе спадчыну Янкі Купалы (1882-1942). Экспазіцыя знаёміць з жыццём і творчасцю Янкі Купалы, яго роляй у гістарычным і культурным развіцці краіны ў нацыянальным і еўрапейскім кантэкстах. Значныя праекты апошніх гадоў: стварэнне новай пастаяннай экспазіцыі, выданне каталога "Аўтографы першага Народнага паэта Беларусі Янкі Купалы", грамадска-культурная акцыя "Чытаем Купалу разам", выстаўкі да 100-годдзя п'есы "Паўлінка" і 120-годдзя У Луцэвіч. Агульная колькасць адзінак захоўвання – 51823 (2012). Найбольш каштоўныя -аўтографы, прыжыццёвыя выданні і партрэты Янкі Купалы, фатаграфіі і асабістыя рэчы паэта і яго сям'і. Прэзентацыя спадчыны Янкі Купалы ажыццяўляецца ў традыцыйных і новых формах культурна-адукацыйнай дзейнасці: аглядныя і тэматычныя экскурсіі, лекцыі, вечарыны, інтэрактыўныя праекты для розных катэгорый наведвальнікаў. У рамках партнёрства з музеямі краін СНД і Еўропы рэалізуюцца выставачныя і культурна-адукацыйныя праекты ў Расіі, Літве, Латвіі, Арменіі, Балгарыі. У музей уваходзяць філіялы "Акопы" (Лагойскі раён) і "Яхімоўшчына" (Маладзечанскі раён), Купалаўскія мемарыяльныя запаведнікі "Вязынка", дзе штогод праходзіць Рэспубліканскае свята паэзіі, песні і народных рамёстваў, і "Ляўкі" (Аршанскі раён).
  Першы нацыянальны форум "Музеі Беларусі". Каталог музеяў. Міністэрства культуры Рэспублікі Беларусь, 2012.Дадатковыя крыніцы аб музеі:зяржаўны літаратурны музей Янкі Купалы. Ekskursii.byДзяржаўны літаратурны музей Янкі Купалы. Музеи Беларуси вместе с БЕЛКАРТ